cyanic-selkie/wikianc huggingface dataset:
Rikval
Bispestolen i Lund ble ledig høsten 1072 da Egino døde. Rikval, som hadde stukket av fra sine plikter som munk i Paderborn ,Tyskland, ble innkalt til å erstatte ham.
Ahmed Kathrada
Etter løslatelse fra fengsel i 1989 og apartheidregimets avskaffelse ble Kathrada valgt som medlem av parlamentet, som representant for ANC. Noen år etter at han ble løslatt fra fengslet flyttet han tilbake til et hus på Robben Island, bodde der i nesten fem år og var president for Robben Island Museum.
Rikval
I hans tid som biskop ble det bygget en ny stenkirke i Lund. Før den var ferdig, ble den innviet i et av Knut den helliges første regjeringsår. Ved samme anledning skjenket kongen en del jordegods til Lunds stift.
Ahmed Kathrada
Kathrada ble tildelt fire æresdoktorater, deriblant fra University of Missouri, Michigan State University og University of Kentucky. Kathrada ble kåret til nummer 46 på Topp 100 Great South Africans i 2000
Mjølkeråen skole
Mjølkeråen skole er en kommunal barne- og ungdomsskole på Mjølkeråen i Åsane bydel i Bergen kommune. Skolen har plass til 700 elever fra første til tiende klassetrinn. Ungdomstrinnet mottar også elever med bakgrunn fra barneskolene Hordvik og Salhus.
Jesse McCartney
Jesse Abraham Arthur McCartney, også kalt Jester eller J-Mac, (født 9. april 1987 i New York City i USA) er en amerikansk musiker og skuespiller. Han har vunnet «The 2005 Fake ID TRL Award» for artister under 21 år.
Som syvåring var han med i sin første musikal, Oliver Twist, der han hadde hovedrollen. Senere var han med i gruppen Sugar Beats og da han var 11-12 år ble han med i gruppen Dream Street, sponset av Disney. Som 18-åring ble gruppen oppløst og McCartney begynte å synge solo. Hans første album, Beautiful Soul, som kom ut i april 2004, solgte til platina. Senere kom han ut med sitt andre album, Right Where You Want Me.
McCartney har vært med i serien Summerland i 2004-2005, hvor han spilte rollen som Braiden Westerley. I 2012 var han med i den amerikanske skrekkfilmen Chernobyl Diaries.
Ankerbrua
Ankerbrua er ei bru over Akerselva i Oslo. Den ligger i Bydel Grünerløkka og er en forlengelse av Torggata ut av sentrum. På den andre sida av elva, på Grünerløkka, møter den krysset mellom Søndre gate og Markveien. Ankerbrua har navn etter Ankertorget (Ankerløkka), som lå der Anker studentboliger nå ligger.
Historie og utforming
Den første brua her blei anlagt i 1874. Det var ei trebru. Etter flere utglidninger i det leirete terrenget ble den revet. I 1926 blei denne erstatta av ei ny bru i drammensgranitt fra Røyken. Veggene i hvelvene har et uregelmessig mønster og røff overflate. Denne typen forblending av uregelmessige steinblokker kalles Ålesundsmur og tilhører jugendstilen. Brukarene er formet som middelalderborger.
I forbindelse med planene om sanering av Grünerløkka på 1960-tallet var Ankerbrua et av få byggverk som var tenkt bevart.
Eventyrskulpturene
I 1937 fikk brua fire bronseskulpturer av Dyre Vaa, en i hvert hjørne. Disse har eventyrmotiv, og Ankerbrua kalles derfor i blant «Eventyrbrua». Motivene er:
Robert Sobukwe
Robert Sobukwe (født 5. desember 1924 i Cape-provinsen, død 27. februar 1978) var en sørafrikansk opposisjonell politiker. I 2004 ble Sobukwe posthumt kåret til nummer 42 på listen over Great South Africans.
Liv og virke
Sobukwe kom fra en fattig husholdning og ble utdannet ved lokale skoler.
På universitetet sluttet han seg til African National Congress Youth League (ANCYL) i 1948. Han forlot ANC i 1957 for å begynne som redaktør for en avis i Johannesburg. I 1954, etter å ha flyttet til Johannesburg, begynte Sobukwe som foreleser i afrikanske studier ved University of the Witwatersrand.
Jean Eudes
Jean Eudes (født 14. november 1601 i Ri i Orne i Frankrike, død 19. august 1680 i Caen i Frankrike) var en fransk katolsk prest, misjonær og ordensgrunnlegger. Han ærs som helgen, med minnedag den 19. august.
Robert Sobukwe
Liv og virke
Sobukwe ble arrestert og dømt for oppvigleri, måtte sone tre års fengsel, og ble internert på Robben Island for sitt arbeid mot apartheidregimet i Sør-Afrika. Sobukwe ble holdt i isolat store deler av fengselsstraffen, men ble gitt visse privilegier inkludert bøker, klær og mat.
Sobukwe ble frigitt i 1969, men tilbrakte flere år i husarrest da han ble sluppet fri fra fengsel.
Jean Eudes
Bakgrunn
Eudes kom fra den lille landsbyen Ri i nærheten av Argentan i Normandie. Hans foreldre var den selveiende bonden Isaac Eudes og hans hustru Marthe Corbin. Da paret etter to års ekteskap ennå ikke hadde fått barn, dro de på en pilegrimsreise til en Maria-helligdom i nærheten, og ni måneder senere ble det født en sønn som ble døpt Jean (Johannes). Senere fikk de ytterligere seks barn, blant dem den senere historikeren François Eudes de Nézeray.
Robert Sobukwe
Liv og virke
Sobukwe avsluttet sin juridiske embetseksamen ved hjelp av en lokal advokat i Galeshewe. Da han var ferdig utdannet som jurist i 1975 startet han sin egen praksis.
På grunn av lungekreft ble han innlagt på sykehus i 1977. Legene ba sørafrikanske myndighetene om mer bevegelsesfrihet for Sobukwe på humanitært grunnlag. Denne anmodningen ble avslått på ubestemt tid. Han døde den 27. februar 1978, og ble begravet i fødebyen den 11. mars 1978. I begravelsen hans kom flere tusen mennesker.
Jean Eudes
Oratorianerne
I 1611 hadde senere kardinal Pierre de Bérulle grunnlagt de franske oratorianerne i Paris, inspirert av den hellige Filip Neri. I 1622 åpnet oratorianerne et hus i Caen. De er ikke en orden, men et selskap av prester som lever i kommunitet uten løfter, og de var fast bestemt på å sette et eksempel som ville fremme den åndelige og pastorale fornyelse av det franske presteskapet. Bérulle hadde etablert en spirituell tradisjon som skulle bli så innflytelsesrik at den ble kjent som «den franske skolen». Hans Kristus-orienterte holdning var hentet fra de greske kirkefedrene, de flamske mystikerne og samtidig jesuittisk praksis.
Johannes bestemte seg for å slutte seg til oratorianerne, og han ble den 25. mars 1623 akseptert av generalsuperioren i Paris.
Prest
Eudes ble presteviet den 20. desember 1625 og innledet sin pastorale gjerning med å ta hånd om pestoffer.
I 1641 grunnla Eudes kongregasjonen Sœurs de Notre-Dame de Charité, hvis oppgave var å ta hånd om angerfulle prostituerte som aktet å begynne et nytt liv. To år senere, i 1643, grunnla Eudes Congrégation de Jésus et Marie med hovedsakelig oppgave å utdanne prester. Kongregasjonen, som skulle få tilnavnet eudistes, «eudister», åpnet presteseminarer i Coutances, Lisieux og Rouen.
Eudes preket ofte om Jesu og Marie hellige hjerter og den tll disse særskilt knyttede Guds barmhjertighet.
Død
Eudes døde den 19. august 1680 i Caen, nesten 79 år gammel. Eudes regnes med til École Française og var en av de viktigste reformatorene i den franske kirken på 1600-tallet. Ingen vet hvor han ligger gravlagt, men i Caen er kirken Saint-Jean viet til ham.
Etter Jeans død blomstret hans verk, og husene ble langt flere. I bispedømmene i Bretagne og Normandie var det 17 seminarer da kongregasjonen ble oppløst etter 1789 i Den franske revolusjon, hvor fire av dens medlemmer ble henrettet.
Kongregasjonen forsvant nesten, men den ble reetablert i 1826. I 1880 og 1903 ble ordenen utvist fra Frankrike og viet seg da til store misjonsoppgaver, særlig i Nord- og Sør-Amerika, Vest-India og Europa. I 1835 ble Søstrene av Vår Frue av Nestekjærligheten av Den gode hyrde» etablert som en orden for å drive reformskoler.
Philip Hinchcliffe
Philip Hinchcliffe (født 1. oktober 1944) er en britisk TV-produsent, som er mest kjent for ha vært produsent på BBCs science fiction-serie Doctor Who i 1970-årene. Hans første store prosjekt var som manusredigerer på Alexander the Greatest (1971).
Hinchcliffe gikk på Slough Grammar School og Pembroke College i Cambridge. Han tok over som produsent av Doctor Who etter Barry Letts i 1974 og den første historien han ble kreditert som produsent på er The Ark in Space. Han hadde forberedt seg på denne jobben ved å følge Letts under produksjonen av den forrige historien, Robot. Den første sesongen produserte han stort sett manus som var bestilt av det forrige produksjonsteamet og det var ikke før i den neste sesongen at hans innflytelse kunne ses i serien.
Hinchcliffe og manusredigerer Robert Holmes forandret en del på serien. Den ble mørkere og mer voksen med en gotisk atmosfære påvirket av skrekkfilmene fra Hammer Films. Dette er spesielt fremtredende i historier som Pyramids of Mars og The Talons of Weng-Chiang.
Mens Hinchcliffe var produsent, mottok BBC klager fra Mary Whitehouse, som var styreleder i National Viewers' and Listeners' Association. Hun klagde på at serien ikke passet for barn og at den kunne traumatisere dem. NVLA hadde vært kritiske til serien siden begynnelsen av 1970-årene, men klagene nådde høydepunktet da den Hinchcliffe-produserte historien The Deadly Assassin, hvor Goth prøver å drukne Doktoren, ble vist. Selv om BBC offentlig forsvarte serien, ble Hinchcliffe flyttet til thrillerserien Target i 1977. Den nye produsenten, Graham Williams, fikk beskjed om å gjøre serien mindre skummel.
Hinchcliffe skrev også bøker basert på Doctor Who-historiene The Keys of Marinus, The Seeds of Doom og The Masque of Mandragora for Target Books.
Etter Doctor Who jobbet Hinchcliffe på flere serier, inkludert Taggart, Private Schulz og The Last Musketeer. Datteren Celina Hinchcliffe er en programleder som jobber på sportsprogrammer hos BBC.
Liste over Islands statsministre
Statsministre under hjemmestyret (1904–1917)
Embedstittelen i denne perioden var Ráðherra Íslands («Islands minister») i Island og «Minister for Island» i Danmark.
Statsministre 1917–idag
Merknad angående fargene: Enhver kombinasjon som forekommer minst to ganger er blitt gitt en farge.
Forkortelser
Se også fotnote.
Lazare Ponticelli
Lazare Ponticelli (født 7. desember 1897 i Groppo Docale ved Bettola i provinsen Piacenza i Italia, død 12. mars 2008 i Le Kremlin-Bicêtre, Frankrike) var en fransk krigsveteran. Han var ved sin død den siste gjenlevende franske krigsveteran fra Den første verdenskrig.
Ponticelli ble født i Italia men flyttet i 1907 som niåring til Paris for å slutte seg til to brødre som bodde der. I august 1914 løy han på alderen og ble som 16-åring innlemmet i Fremmedlegionen. Han tjenestegjorde som infanterist i kampen mot tyske styrker ved Soissons i Picardie, i det nordøstlige Frankrike og ved Douaumont, like ved Verdun. Da Italia kom med i krigen i 1915 ble Ponticelli tvunget til å melde seg til tjeneste for den italienske hæren. Han ble innrullert i et alpejegerregiment og kjempet mot østerrikerne som maskingeværskytter. Han ble alvorlig såret i et granatangrep. Etter å ha gjenopptatt tjenesten ble han i 1918 såret under et østerriksk gassangrep. Ponticelli ble dimittert i 1920, vendte tilbake til Frankrike og startet et liv som forretningsmann i rør- og metallbransjen.
For sin innsats ble Ponticelli hedret med utmerkelsene Croix de Guerre, Médaille Interalliée og Légion d'honneur.
Relativt gehør
Relativt gehør er evnen til å skille mellom forskjellige toner. En som har relativt gehør kan frambringe en tone rett etter å ha hørt denne, samt synge to eller flere toner med forhåndsbestemte intervall. De fleste voksne mennesker har relativt gehør, noe de får til litt ulik alder.
Se også:
Merkantilisme
Merkantilismen er en betegnelse gitt i ettertid for å beskrive den dominerende økonomiske politikken som ble ført av de fleste europeiske stater i hundreårene (fra 1500-tallet til 1700-tallet) forut for gjennombruddet for økonomisk liberalisme. Merkantilismens mål var å legge til rette for en sterk statsmakt (militært), gjennom tiltak for å oppnå størst mulig handelsoverskudd, det vil si øke eksport og senke import så mye som mulig. Virkemidler for å oppnå dette var blant annet å gi særskilte selskaper monopoler og privilegier, imperialisme og toll på import.
Bakgrunn
Til grunn for merkantilismen lå en forestilling om at internasjonal handel var et nullsumspill, dvs. at et lands gevinst var et annet lands tap. Dette medførte at det ville være lønnsomt å eksportere mer enn man importerte, siden dette medførte mer inntekter enn utgifter, som igjen ofte medførte høye tollmurer og strenge reguleringer fra statlig plan.
Utover 1700-tallet begynte diverse forfattere og samfunnstenkere, deriblant Adam Smith, å se hvordan merkantilismen blokkerte forskjellige handelsveier og på den måten forhindret samfunnsvekst og verdiskaping. I boken Wealth of Nations presenterer Smith et nytt handelssystem som bygger på frihandel og begrepet laissez faire fikk sin betydning. Oversatt betyr dette la være i fred. Innholdsmessig menes det at staten skal holde seg unna handel og økonomi fordi alt dette skal overlates til enkeltindividet alene. Som Smith sier: «Enkeltmennesker har motivasjon og egeninteresser som gjør at de hele tiden, hver for seg, trakter etter personlig fortjeneste. Når alle menneskers resultater slås sammen er dette til beste for samfunnet, selv om ingen tenker direkte på dette. Samfunnet er altså tjent med at hver og en sørger for seg selv.»
Et velkjent eksempel på at merkantilismen mistet grep i politikken, var da England i 1844 opphevet navigasjonsakten fra 1651. Navigasjonsakten tillot kun britiske skip og skip fra landet hvor varene kom fra, å seile inn på britisk farvann for å selge varer. Etter at denne loven ble avskaffet i 1844, kunne handelsskip fra tredjeland frakte varer inn til England. Et transportfirma fra Tyskland kunne for eksempel frakte norsk tømmer og selge det i England.
Merkantilismen i Danmark-Norge
Merkantilistisk økonomisk politikk fikk innflytelse fra kong Christian IV tid og senere. Industri- og handelsprivilegier ble utdelt til selskaper. Helstatspolitikken medførte at flere varer var underlagt monopoler og importrestriksjoner. Merkantilistisk politikk ble avviklet på 1800-tallet, av særlig betydning var opphevelsen av sagskurden (monopol på sagbrukseksport) som ble opphevet på 1860-tallet.
Merkantilisme i dag
Selv om merkantilismen som handelspolitisk system ble nedbygd i løpet av 1800-tallet, lever flere ideologiske forestillinger videre som er merkantilistisk tankegods.
Bolsena-korporalet
Rødlige flekker på duken viser på nært hold profilen av et ansikt lik den som tradisjonelt brukes til å fremstille Frelseren. Opprinnelsen til flekkene sies å komme av et oblat som gjennom et mirakel ble blodige i hendene på en prest som tvilte på transsubstansiasjonen og forrettet nattverd i Bolsena som ligger ikke så langt fra Orvieto. Under Corpus Christi-feiringen, som er en av de viktige offentlige helligdagene i Orvieto, bæres Bolsenakorporalet i prosesjon rundt i byen under store fanfarer.
Miraklets status
Det såkalte «Bolsenamiraklet» er ikke offisielt anerkjent av den romersk-katolske kirken, selv om det er ansett som en privat åpenbaring for den tvilende presten. De historiske bevis er annenhånds vitneutsagn, og tradisjonen er på ingen måte konsekvent.
Historiske henvisninger
Pave Urban IV nevner det ikke i bullen hvor han stadfester Corpus Christi-feiringen, på tross av at legenden om miraklet har sitt utgangspunkt i hans tid og at dets forkjempere hevder at miraklet var av avgjørende betydning for ham da han stadfestet feiringen. Pave Urban IVs samtidige biografer er tause: Muratori, Rerum Italicum scriptores og Thierricus Vallicoloris beskriver i sin bok om pavens liv alle begivenheter fra pavens opphold i Orvieto i detalj. Han beskriver pavens hengivenhet for å lese til messen og for gjennomføringen av Corpus Christi-feiringen uten nevne Bolsenamiraklet. Bolsenamiraklet er nevnt i inskripsjonen på en rød marmorplate i St. Christina-kirken og er derfor av senere dato enn kanoniseringen av Thomas Aquinas (1328). Den eldste kjente nedtegnelsen av miraklet er en fremstilling utført i emalje som pryder forsiden av relikvariet som ble laget i tidsrommet 1337–1339.
Sudetlok
Sudetlok er 10–35 cm høy, oppreist og med bred, trekantet bladplate uten hår eller kjertler. Bladet er lysegrønt, og står gjerne litt ut «på snei», og enten litt oppover eller vannrett. Arten har krypende jordstengler og 2-3 ganger finnede, gaffelflikete blad. Gaffelflikingen innebærer at de minste flikene har innsvinget, smalt feste i midtnerven, og svinger ut i gaffelaktige småfliker.
Den største sekundærfliken på nederste primærflik, er omtrent like stort som sjette eller sjuende primærflik. Primærflikene er bøyd litt framover, særlig øverst mot spissen av bladplaten, men de nederste primærflikene kan også stå rett ut 90° på stilken.
Når bladene blir knust eller most, lukter de blåsyre, akkurat som hos fjell-lok. Arten har slør (indusium) som er tett besatt med gule kjertler. Kromosomtallet (x) er 42.
Den trives i fuktig jord, granskog, steinurer, i moldjord, og på fuktig berg med mye kalkstein.
Riddersporeslekten
Riddersporer (Delphinium) er gruppe i soleiefamilien. Gruppen gjenkjennes ved de er flerårige urter, og at frukten består av en samling belgkapsler, i motsetning til sin nære slektning åkerriddersporer, som er ettårige urter, der frukten er en enkelt belgkapsel.
Sudetlok
Fjell-lok vokser på nordlige halvkule, inklusive Øst-Europa, Nord-Asia, og Nepal. I Norden vokser den først og fremst i Nord-Norge vokser den kun i Øyer og Nord-Fron i Oppland, Norge. Den går opp il 560 moh. i Ringebu.
Riddersporeslekten
Begge slektene har blomster i klaser med fem kronbladaktige segmenter, og en bakoverrettet spore. Disse plantene dyrkes mye i hager.
Luftforsvarets fortjenstmedalje
Luftforsvarets fortjenstmedalje er en norsk militær medalje innstiftet i 2017 etter kongens godkjennelse 22. mai 2017. Medaljen tildeles for fortjenstfull innsats for Luftforsvaret.
Riddersporeslekten
Selv om riddersporer har en vid utbredelse, vokser ingen arter i slekten vilt i Norge, eller Nordvest-Europa.
Luftforsvarets fortjenstmedalje
Bakgrunn
Luftforsvarets fortjenstmedalje ble godkjent av kongen 22. mai 2017. Samtidig ble Hærens fortjenstmedalje, Sjøforsvarets fortjenstmedalje og Etterretningstjenestens fortjenstmedalje innført. Sammen med Heimevernets fortjenstmedalje (innført i 1971) rangerer disse medaljene likt, som nummer 24 av utmerkelsene godkjent av kongen. Samme person skal bare kunne motta én av fortjenstmedaljene for de ulike forsvarsgrenene.
Utforming
Luftforsvarets fortjenstmedalje er utført i rent sølv. På avers har den Luftforsvarets merke i en laurbærkrans. Medaljen er opphengt i et lyseblått bånd, som har en smal mørkere blå og to smale hvite midtstriper og smale kantstriper i mørkere blå og gult. Med medaljen følger et diplom.
Tildeling
Luftforsvarets fortjenstmedalje tildeles av sjefen for Luftforsvaret. Den kan tildeles både militære og sivile mottakere, norske som utenlandske, for betydelig innsats for Luftforsvaret ut over det som kan forventes eller for samlet, særlig god innsats gjennom flere år.
Henry Pottinger
Bakgrunn
Pottinger ble født i Mount Pottinger som på den tiden var et landbruksområde utenfor Belfast i Irland. Han var sønn av Eldred Curwen Pottinger og Anne Gordon. Han studerte ved Belfast Royal Academy.
Kolonialadministrasjonen
Pottinger dro til Bombay i 1801 og sluttet seg til Det britiske ostindiske kompani i 1806. Han kjemper i Mahrattakrigen i 1809 som løytnant.
Pottinger utforsket senere mye av landet mellom India og Persia og ble residerende administrator av Sindh i 1820. Han hadde senere den samme stillingen i Hyderabad.
Pottinger giftet seg med Susanna Maria Cooke i 1820, og de fikk i 1831 en sønn, Frederick, som skulle bli beryktet for sine sammenstøt med bushrangere som politiinspektør i New South Wales i Australia.
Pottinger ble den andre britiske administratoren av Hongkong den 12. august 1841 og den første guvernøren av Hongkong 26. juni 1843. Han var guvernør til 8. mai 1844. Før denne utnevnelsen ledet Pottinger en marine som skulle beseire Yishan ved Humen. Som utsending for Storbritannia forhandlet han frem betingelsene i Nankingavtalen (1842) som gjorde slutt på første opiumskrig med det kinesiske Qingimperiet.
I sin korte periode som guvernør etablerte Pottinger utøvende og lovgivende forsamlinger, hvor den ene diskuterte politiske saker, mens den andre satte sammen lovgivning. Men forsamlingene var ikke samlet ofte, og dette gav Pottinger makt til å bestemme politikken. Mens han var guvernør, ble Hongkong den viktigste havnen for opiumshandelen i Kina. Mot slutten av sin tjeneste mistet Pottinger støtten fra lokale britiske handelsmenn og ble isolert. Han forlot Hongkong den 7. mai 1844.
Han døde etter å ha pensjonert seg på Malta i 1856.
Mari Boine Remixed
Mari Boine Remixed er et musikkalbum med Mari Boine, utgitt i 2001. Albumet inneholder remixer av tidligere utgitte låter, syv av dem på Leahkastin (1994).
Honduras under OL
Honduras deltok første gang i olympiske leker under Sommer-OL 1968 i Mexico by og har siden deltatt i de fleste sommerlekene unntatt Sommer-OL 1972 i München og Sommer-OL 1980 i Moskva. Deres hittil eneste deltakelse i vinterlekene var under Vinter-OL 1992 i Albertville. Honduras har aldri vunnet noen medalje.
Anine Ahlsand
Anine Ahlsand (født 25. september 1996) er en norsk skiorienterer fra Kjelsås, som representerer Kjelsås Idrettslag og Nydalens Skiklub i Oslo, samt NTNUI Orientering i Trondheim.
Ahlsand har flere juniormedaljer med blant annet NM- og VM-gull i orientering, NM- og VM-gull i skiorientering, samt NM-gull i langrenn.
Hun tok sin første seniormedalje under norgesmesterskapet i skiorientering, med individuelt gull på mellomdistanse i 2016.
I 2019 vant hun 71° nord, som tidenes yngste vinner av realityserien.
Burfjorddalen
Burfjorddalen er et dalføre øst i Kvænangen kommune i Troms. Topografisk er dalen en sørøstlig fortsettelse av Burfjorden. I dalbunnen renner den rolige Storelva, og ved elvas munning i fjorden ligger bygda Burfjord.
Burfjorddalen har en topografi som gir særdeles fruktbar natur. Det faller lite nedbør i de nordligste delene av Norge. Burfjorddalens omgivelser er i vest bratte fjell, mot øst noe slakere lende. Dette beskytter mot vind og tar vare på fuktighet. I tørre somre benyttes Storelva til kunstig vanning av jordbruksland.
Hovedveien E6 kommer inn i Burfjorddalen fra sørøst over det lave Baddereidet og fortsetter nordover langs østsida av Burfjorden. I tillegg til godt landbruk byr dalen på livskraftige forekomster av naturlig utbredt furu, noe som er uvanlig så langt nord.
Burfjorddalen er hjemstedet til Gunnar Kaasen (1882–1960), kjent som fører av hunden Balto.
Vang prestegård (Valdres)
Vang prestegård (gnr. 32 ) ligger like øst for Vang kirke, med den okergule hovedbygningen nærmest E16.
Staffan Hellberg
Staffan Hellberg (født 1942 i Småland) er professor i nordisk språk ved Stockholms universitet.
Hans forskningsinteresse kretser rundt tekstanalyse, pragmatikk, semantikk, syntaks, morfologi, og fonologi.
Sammen med Ulf Teleman og Erik Andersson er han forfatter av Svenska Akademiens grammatikk (SAG).
Hellberg ble tildelt Erik Wellanders språkvårdspris 1987, og er også medlem i Kungliga Vitterhets Historie och Antikvitets Akademien. Han har også vært ordfører i Sveriges universitetslärarförbund (SULF) og i Svenska Afghanistankommittén.
Operasjon Sledgehammer
Operasjon Sledgehammer («Operasjon» Slegge») var en alliert plan under den andre verdenskrig for en invasjon av det naziokkuperte Europa over Den engelske kanal for å minske presset på Sovjetunionens røde armé i øst ved å etablere en andre front i vest. Planen var at allierte styrker skulle angripe og erobre franske havner, enten Brest eller Cherbourg, tidlig på høsten 1942 sammen med områder på Cotentinhalvøya i Normandie, samle tropper og holde på områdene gjennom vinteren, og deretter for å bryte ut våren 1943. Dette var således en alternativ eventualitet til Operasjon Roundup, den opprinnelige allierte planen for en invasjon av Europa i 1943.
Operasjonen ble ivrig presset på av både det amerikanske militæret og av Sovjetunionen, men ble avvist av britene. Som et resultat av manglende enighet ble Operasjon Sledgehammer aldri gjennomført; i tillegg besluttet planleggerne at den ikke var gjennomførbar. Denne oppfatningen ble forsterket av fiaskoen ved det mindre oppfattende Diepperaidet i august 1942. Isteden fremmet britene en plan for å invadere franske Nord-Afrika, Operasjon Torch, noe som ble gjennomført i november 1942.
Göran Wahlenberg
Göran Wahlenberg (også Georg) født 1. oktober 1780 på Skarphyttans bruk i Kroppa, Värmland, død 22. mars 1851 i Uppsala, var en svensk naturforsker, hovedsakelig innenfor botanikk. Han utførte en rekke studiereiser og utførte grundige beskrivelser av blant annet planter og flere skandinaviske fjellområder.
Studiereiser
Allerede som 16-åring i 1796 besøkte han Pommerns kyster, og gjennomførte siden en rekke botaniske forskningsreiser, blant annet i 1800, 1802, 1807, 1812 til Lappland og Finnmark. I 1810 og 1811 reiste han gjennom Sør-Sverige og til kontinentet (Harz, etc., Sveits og i 1813 til Karpatene). Hans viktigste beskrivende arbeid er Flora lapponica (som i 1812 ble prisbelønnet av Kungliga Vetenskapsakademien), Flora Carpatorum principalium (1814), Flora Upsaliensis (1820), Flora svecica (to deler, 1824-1826, ny utgave 1831-1833; belønnet med Vetenskapsakademiens Linnémedalj i gull) og bindene 9-11 (delvis) av Svensk botanik (1823-1830).
På sin reise i 1807 kartla han det da øde fjellmassivet Sulitjelma, der både høydemålinger og planteobservasjoner var en del av arbeidet. Hans reise dit førte til at dette fjellområdet ble det best beskrevne i Skandinavia, flere år før Jotunheimen.
Avhandlingen Geographisk og økonomisk beskrivelse av Kemi Laplan fra 1804 er en overveiende geografisk beskrivelse. Berättelse om... lappska fjällens höjd och temperatur vid 67 graders polhöjd fra 1808 (oversatt til tysk) er første gang en svensk isbre gis en beskrivelse. Avhandlingen Rön om springkällors temperatur i tre deler fra 1812, omhandler det nordlige, sentrale og sørlige Sverige. De vegetatione et climate in Helvetia septentrionali... tentamen fra 1813 om Sveits, med omfangsrike avhandlinger om plantegeografisk innhold (med kart), som introduserer den ovennevnte flora. I disse arbeidene, kunngjorde han mange viktige oppdagelser om klima- og dyrkingsforholdene og ga geniale sammenligninger og oversikter over jordens planteliv.
Han foretok også reiser for å gjennomføre rent geologiske studier i Sverige og skrev Svenska jordens bildning i tidsskriftet Svea i 1818 (nytt opplag i 1824) og Petrificata telluris suecanæ examinata i 1821. Under sitt vekstgeografiske arbeid ble han ført inn på plantenes anatomi og fysiologi. og skrev Tractatio anatomica de sedibus materiarum immediatarum in plantis i 1806-1807. Avhandlingen ble utgitt på svensk i Ekonomiska annaler, 1808).
Wahlenberg som vitenskapsmann og menneske
Til tross for sin omfattende kunnskap og hans talent som forfatter, kom han som et resultat av sin tilbakeholdenhet og et noe strengt temperament, til å utøve relativt liten innflytelse på sin samtids forskning (spesielt i medisin på grunn av sin interesse for homeopati). Han var i sin samtid et forbilde gjennom flid og stringent forskning, samt at han kom med mange fremsynte ideer som ettertiden har godskrevet ham. Han ble medlem av det svenske Kungliga Vetenskapsakademien i 1808, og var i tillegg medlem av flere andre vitenskapssamfunn. Etter ham er planteslekten Wahlenbergia oppkalt, det samme er flere plantearter.
Goran Wahlsberg er gravlagt på Uppsala gamla kyrkogård.
Ulf Weinstock
Ulf Weinstock (født 10. august 1952 i Strängnäs, Sverige) er en ishockeyspiller som spilte for det svenske landslaget. Han vant en bronsemedalje ved vinter-OL 1980. Han spilte for Leksands fra 1970 til 1984 og for Stjernen Hockey i Norge fra 1984 til 1987. Han trente Frisk Asker fra 2004 til 2005.
EM i fotball for kvinner 1993
Kvalifisering
For kvalifiseringsgruppene, se EM i fotball for kvinner 1993 kvalifisering
De deltakende nasjonene ble fordelt over åtte grupper med tre lag i hver gruppe, bortsett fra gruppe 6, som begynte med bare to lag, og som Tyskland vant på walkover ettersom Jugoslavia ble diskvalifisert som følge av at landet var med i krigshandlinger. Kvartfinalene ble spilt hjemme og borte, og de fire vinnerne gikk videre til sluttspillet.
De fire semifinalistene var Danmark, Tyskland, Norge og Italia.
Semifinaler
-
Ahmed almost 13
Ahmed almost 13 er en norsk dokumentarfilm fra 2011, regissert av Ritchie Cavander-Cole produsert av Tone Grøttjord og Kari Anne Moe for Sant & Usant. Filmen hadde premiere på IDFA  i 2011
Handling
Ahmed er den eldste av fem brødre. Familien er flyktninger fra krigen mellom Russland og Tsjetsjenia og er nå bosatt i utkanten av Oslo. Ahmeds far er familiens ubestridte overhode, og drømmer om å vende tilbake. Snart tretten år gammel begynner Ahmed å stille spørsmål ved sin rolle som sønn med mest ansvar, og er i ferd med å finne ut av sine egne drømmer for fremtiden. Ahmeds historie gir et innblikk familielivet til en tsjetsjensk familie bosatt i Norge.
BlackBerry
BlackBerry er en canadisk smarttelefon som kan motta og sende e-post. Telefonen brukes av over 21 millioner personer på verdensbasis. Blackberry er utviklet av BlackBerry Limited (tidl. Research In Motion (RIM)) i provinsen Ontario i Canada. Den har et eget operativsystem som heter BlackBerry OS. Blackberry har syv forskjellige mobiltelefoner: Touch, Style, Curve, Pearl, Bold, Tour og Storm. RIM har også laget et nettbrett (Playbook).
Riple skule
Riple skule var en fådelt kommunal barneskole fra 1904 på Totland i Fana bydel i Bergen kommune, bygget i 1983, ved arkitekt Einar Tønseth. Skolen ligger i Totlandsvegen 415. Skolen hadde plass til 50 elever fra 1.-7. klassetrinn. Skolen ligger fint til i naturen mellom grønnkledde åser og våtmarksområder med små vann. Skolen var den eneste i Fana bydel med nynorsk som hovedmålform og 87% (2015) av elevene hadde denne målformen. Kretsen fikk sitt første skolehus 1904. Under byggingen av den nye skolen foregikk undervisningen i grendehuset Rindarheim
Bergen bystyre vedtok 13. desember 2010 at skolen skulle bli en avdeling under Ulsmåg skole fra 2011. Vedtaket ble erklært ulovlig og omgjort av Fylkesmannen i juni 2011.
Skolen ble nedlagt i august 2016. Arkivet etter Riple skule oppbevares ved Bergen byarkiv.
Võ Chí Công
Võ Chí Công (født 7. august 1912 i Quang Nam-provinsen, død 8. september 2011) var en vietnamesisk kommunistisk politisk figur og president i Vietnam.
Công ble politisk aktiv på 1930-tallet, da han sluttet seg til Phan Boi Châu og Phan Chu Trinh, to tidlige vietnamesiske nasjonalister som opponerte mot det franske koloniale regimet i Vietnam. Han sluttet seg til kommunistpartiet i Indokina i 1935, og han kjempet med den vietnamesiske motstanden mot Frankrike under den andre verdenskrig. Chong ble arrestert for sin motstandsaktivitet i 1942. Công var en nøkkelfigur i det sørvietnamesiske kommunistpartiet under Vietnam-krigen. Etter gjenforeningen av sør og Nord-Vietnam i 1976, ble han tildelt et sete i kommunistpartiets politbyrå.
Som medlem av politbyrået holdt Công forskjellige minister-poster. Blant annet satt han som fiskeriminister (1976–1977), jordbruksminister (1977–1978) og visestatsminister (1976–1982), før han ble valgt til Vietnams president i 1987. Etter at hans presidentperiode tok slutt i 1992, begynte Công som rådgiver for sentralkomiteen i kommunistpartiet i Vietnam, inntil denne stillingen ble avskaffet i 1997. Công døde i Ho Chi Minh-byen den 8. september 2011, da han var 99 år gammel. Den vietnamesiske regjeringen innvilget ham en statsbegravelse i anerkjennelse av hans lange politiske karriere.
Claudia (gens)
Claudius/Claudia er nomen til en av de eldste slektene under Romerriket, hvis medlemmer for århundrer var ledere i republikken og keiserriket. Det første keiserdynastiet i Roma var en forening av Claudius og Julius, det julo-claudiske dynasti.
Slekten skal etter tradisjonen ha begynt ved Attis Clausus, en sabiner som ønsket fred med Roma, et upopulært valg som tvang ham og hans ledsagere i å forlate Regillus rundt 504 f.Kr.. I Roma var han velkommen, og han ble valgt til senator i 495 f.Kr., mens hans følgesvenner ble gitt romersk borgerskap. Fra den tid hadde familiens medlemmer hyppig de øverste posisjonene i staten, både under republikken og i keisertiden.
Plebeierne Claudii er funnet rimelig tidlig i Romas historie. En del kan ha nedstammet fra familiemedlemmer som hadde gått over til plebeierne mens andre var antagelig etterkommer av frimenn av slekten (tidligere slaver). Suetonius, som skrev flere tiår etter at julo-claudiske dynasti hadde falt, skrev at både gode og onde dåder er tilskrevet medlemmer av familien. Under republikken var den ingen patrisier fra familien som adopterte et medlem fra en annen familie. Keiser Claudius var den første som brøt denne skikken ved å adoptere Lucius Domitius Ahenobarbus, senere kjent som keiser Nero, beryktet for å ha brent ned Roma.
Rabies
Rabies, også kalt hundegalskap, er en infeksjon av rabiesvirus som kan opptre hos pattedyr. Den kan overføres til menneske på flere måter, men som oftest skjer det via spytt ved bitt fra en smitteførende hund. Smitte ved at virusholdig spytt kommer på slimhinner forekommer i sjeldne tilfelle. Virus kan ikke overføres gjennom hel hud.
Forekomst
Rabies forekommer i de fleste land i verden. Rev er den vanligste smittebæreren i Europa. Skandinavia, De britiske øyer, enkelte andre øyer, Australia, New Zealand og Antarktis er for tiden rabiesfrie. På fastlandet i Norge har det sjelden vært registrert rabies siden første halvdel av 1800-tallet, men det forekommer sporadisk på Svalbard blant dyr, senest i 2011 og 2018. Rabies ble påvist på Svalbard for første gang i 1980. Mulig smittespredning til Svalbard kan skje ved at rabiessmittede dyr kommer over isen fra Grønland eller Nordvest-Russland.
Det er viktig å ha god grensekontroll siden import av ett smittet kjæledyr kan ha store konsekvenser.
Arktis
Rabies er utbredt over det meste av Arktis (Alaska, Canada, Grønland, Nordvest-Russland), men lite tallmateriale er tilgjengelig. Fjellreven er hovedvert for en egen virusvariant knyttet til arktiske områder. Også en del andre arter, blant annet rødrev og mårhund, har vist seg å kunne fungere som hovedvert for dette viruset. I arktiske strøk og deriblant Svalbard er det fjellreven som regnes som viktigste smittereservoar. Andre dyrearter smittes sporadisk av reven.
Inkubasjonstid
Fra smitte til sykdommen bryter ut tar det vanligvis 2-8 uker, men ved stor smittedose kan det gå fortere, og i sjeldne tilfelle kan det ta år. Hvis ikke viruset straks vaskes ut av såret og behandling settes i gang, vil det formere seg og følge nervebanene til hjernen og ryggmargen og føre til hjernehinnebetennelse (meningitt) eller hjernebetennelse (encephalitt).
Vaksine
Det finnes effektive vaksiner mot rabies i dag, og dette er en av de tre sykdommene det stilles krav om at hund og katt skal være vaksinert mot før innførsel/tilbakeførsel til Norge. Vaksiner mot rabies og leptospirose finnes også som kombinerte vaksiner. Veterinærer kan gi råd om vaksinering.
Cyclotornidae
Cyclotornidae er en liten familie av små sommerfugler som bare finnes i Australia. De utmerker seg ved en meget spesiell livssyklus, der larvene først er parasitter på dvergsikader eller bladlopper, og så på maur som kommer for å samle honningdugg fra disse.
Utseende
Små (forvingelengde rundt 7 mm), grå møll med smale, avrundede vinger. Kroppen er kort og kraftig, antennene ganske lange og trådformede. Det første larvestadiet ligner skrukketroll, de senere larvestadiene som lever i maurtuer er fargesterke, brede og flate
Levevis
Hunnene legger tallrike (opptil 1400) små egg på planter som er angrepet av dvergsikader (Cicadellidae) eller bladlopper (Psyllidae). De små, skrukketroll-lignende larvene oppsøker sikadene og suger hemolymfe (blod) fra dem. Noen ganger dør ofrene, andre ganger ikke. Etter en tid spinner larven seg inn i en kokong og forvandler seg til en sterkt farget, flattrykt, kortbent larve som stiller seg opp i en U-formet positur med bakenden pekende oppover. Sikadene blir besøkt av maur av slekten Iridomyrmex som samler honningdugg fra dem. Cyclotorna-larvene skiller ut et stoff som er svært tiltrekkende for maurene, og maurene bærer dem tilbake til tua. Der fullfører larven sin utvikling ved å spise av maurenes larver og pupper. På grunn av stoffet de skiller ut får de være i fred for maurene. Når larvene er ferdig utviklet, kryper de ut av tua og forvandler seg til en puppe utenfor.
Eksterne lenker
Cyclotorna diplocentra og Cyclotorna monocentra, fra CSIRO, Melbourne:
Edla
Edla (født på 900-tallet, død en gang etter år 1000) var kong Olof Skötkonungs frille, mor til han som ble kong Emund den gamle av Sverige, hun som ble den norske dronningen, Astrid Olofsdatter og Holmfrid som ble gift med norske Svein Håkonsson, Ladejarl. Hun ble også mormor til Sveriges dronning Gunhild av Sverige.
Edla var antagelig av slavisk bakgrunn, kanskje fra det slaviske området i dagens Mecklenburg i Tyskland. Det antas at hun kom til Sverige som krigsfange med kong Olof, enten samtidig eller straks før Estrid av obotritterne en gang rundt år 1000. Tradisjonen vil ha det til at hun var en høvdingdatter. Kongen skal ha blitt forelsket i henne og tok henne til seg som sin frille, skjønt han giftet seg med Estrid. Kongen fikk flere barn med Edla. Hennes sønn Emund ble i 1050 konge av Sverige. Hennes levetid er ukjent. I henhold til Snorre Sturlason ble hennes barn sendt i fostring fordi dronning Estrid behandlet dem dårlig. Det kan muligens tolkes som at Edla døde da hennes barn var små.
I en Viking-ekpedisjon Olof Skötkonung dro til Wendland hvor han fanget Edla, datter til en Wendlandsk høvding. Hun ga ham sønnen Emund som ble Konge av Sverige and datteren Astrid som giftet seg med Olav II av Norge. Wendland tilsvarer Lüchow-Dannenberg i Tyskland (Hanoverian Wendland; Hannoversches Wendland).
Carlos Garcia Knight
Carlos Garcia Knight (født 6. mai 1997 i Christchurch) er en newzealandsk snøbrettkjører, som representerte New Zealand under Vinter-OL 2018 i Pyeongchang, der han kom til finalen i slopestyle og ble nummer 5.
Markdrag
Markdrag også kalt konvoj, amerikaner eller langdrag er et fiskeredskap for ferskvannsfiske etter Ørret og Røye
Redskapet består av en liten plate, eller kjøl, i plast og skjeer som roterer rundt en stålwire. I enden av markdraget er det montert en fortom i nylonsnøre med fiskekrok hvor man fester agnet. Ofte brukes meitemark og maggot. Man kan eventuelt også bruke flue, spinner eller wobbler i enden av markdraget.
Utstyr og montering av markdrag
Markdraget festes på enden av snøret med styreskjea, eller kjølen, nærmest stangtuppen. Det lønner seg å bruke en svivel for å unngå det aller største av spinn på snøret.
Hvordan fiske med markdrag
På grunn av markdragets oppbygging og vekt egner det seg ikke for kasting. Man er derfor avhengig av båt eller kano for å fiske med dette redskapet. Markdraget dras 30-40 meter bak båten, også kalt dorging. Markdraget vil naturlig synke litt. Dybde avhenger av fart på båten og om det brukes bly for å fiske dypere.
Et godt tips er å dorge ganske rolig, men variere hastighet og retning ofte. Bruk gjerne litt ujevn hastighet og kjør eller ro litt i sikksakk, da får markdraget den mest lokkende gangen. Bruker du to forskjellige varianter vil du også kunne fiske i forskjellige vannlag og dermed lettere treffe på fisken
Hvordan fungerer det?
Skjeene lager et voldsomt lys, lyd og farge i vannet og vekker fiskens oppmerksomhet fra lang avstand. Antageligvis simulerer roterende bladene en fiskestim som gjør at annen større fisk lokkes til markdraget. I tillegg vil agnet sette lukt og lokke fisken til å bite.
J. Edgar
J. Edgar er en amerikansk biografisk dramafilm fra 2011, regissert av Clint Eastwood. Filmen handler om J. Edgar Hoover, hans liv og karriere i FBI. Hovedrollen som Hoover spilles av Leonardo DiCaprio. Andre roller spilles av Armie Hammer, Naomi Watts, Josh Lucas, og Judi Dench.
Handlingsreferat
I 1919, etter at anarkister mislykkes med å drepe justisminister A. Mitchell Palmer, gir Palmer sin unge protegé J. Edgar Hoover i oppgave å grunnlegge en ny instans dedikert til å etterforske radikale personer. Hoover begynner raskt å lage en liste over mistenkte. Han møter Helen Gandy, en ny sekretær ved justisdepartementet, og ansetter henne som hans personlige sekretær. Hoover finner ut at Arbeidsdepartementet nekter å utvise noen uten bevis for at de har begått noen forbrytelser. Hoover får vite at Anthony Caminetti, kommisjonær for innvandring, har en dyp motvilje mot anarkisten Emma Goldman.
Hoover klarer å få Goldman kvalifisert for utvisning fra USA, og skaper samtidig presedens for utvisning på grunnlag av påstander om radikal konspirasjon. Etter flere slike raid mot mistenkte radikale grupper, mister Palmer jobben som justisminister. Hans etterfølger, Harlan F. Stone, utnevner Hoover til direktør for FBI. Filmen følger deretter J. Edgar Hoover i hans personlige og profesjonelle karriere i løpet av de neste tiårene. Inkludert etterforskningen av kidnappingen av barnet til Charles Lindbergh som får nasjonal oppmerksomhet, og president Herbert Hoover gir FBI i oppgave å etterforske saken. Dette fører etter hvert til arrestasjon av Bruno Richard Hauptmann for kidnappingen og drapet på Lindbergh-barnet. Senere forsøker Hoover å presse Martin Luther King, Jr. til å avvise Nobels fredspris, og sender ham et brev som truer med å avsløre hans utroskap. King aksepterer likevel fredsprisen.
Sjag
Handling
I 1959 er den japanske Keiko, sammen med den sovjetiske Gusev, klar til å sende poliovaksinen til Japan.
Med det resultatet at livene til 10 millioner japanske barn blir reddet.
Ayumi Watase
Ayumi Watase (japansk: 渡瀬 あゆみ, Watase Ayumi) (født 18. juli 1984 i Sapporo) er en japansk skihopper.
Hun debuterte internasjonalt med 12.-plass (av 39 deltakere) i et FIS-renn (sommer) i mellombakken i Bischofshofen 13. august 2003. Hennes beste plassering i kontinentalcupen (sommer) er 2.-plass i Bischofsgrün 9. august 2009 og i Oberwiesenthal 15. august 2009. I vintercupen er hennes beste plassering 6.-plass i Zaō 3. mars 2009. Sammenlagt i kontinentalcupen ble hun nummer 11 i sesongen 2006-07.
I det første senior-VM for kvinner i Liberec i 2009 ble hun nummer 10.
Under VM på ski 2011 i Holmenkollen kom hun på syvendeplass i normalbakke. Daniela Iraschko vant dette rennet, foran Elena Runggaldier og Coline Mattel.
Glimmande nymf
Glimmande nymf er et studioalbum av den svenske visesangeren Fred Åkerström, med sanger av Carl Michael Bellman. Albument ble utgitt i 1975 på plateselskapet Metronome. Platenummer MLP 15 548.
Albumet ble spilt inn med Trio CMB, som foruten Åkerström besto av Katarina Fritzén (fløyte) og Örjan Larson (cello). Det ble produsert av Åkerström sammen med Hans Englund. Låtene ble arrangert av Trio CMB. Illustrationen på omslaget er av Johan Tobias Sergel og omslagsteksten skrevet av Åkerström.
Åkerström hadde spilt inn Bellman allerede i 1964 da han laget Nå skruva fiolen sammen med Ann-Louise Hanson og Cornelis Vreeswijk. Fem år etter kom albumet Fred sjunger Bellman (1969). Med Glimmande nymf og Vila vid denna källa (1977) etablerte han seg som en av sin tids store Bellmantolkere.
Albumet er med i boken Tusen svenska klassiker (2009).
Grov (Skånland)
Grov, eller Grovfjord, er et tettsted i Tjeldsund kommune i Troms, som ligger på østsida av Grovfjorden, der denne nesten deles i to av et smalt sund. Tettstedet har innbyggere per 1. januar.
I bygda ligger Grov skole, en barne- og ungdomsskole med svømmehall. Av andre kommunale tilbud finnes barnehage, bibliotekfilial og bo- og servicesenter. Det ligger to mekaniske virksomheter i Grov, og det drives også jordbruk og oppdrett av laks og skjell.
Fotballaget til Grovfjord Idrettslag spiller per 2018 i 4. divisjon avdeling Hålogaland.
Fylkesvei 825 går gjennom bygda, og fylkesvei 829 går fra bygda og østover inn fjorden.
Vitenskapelig metode
Vitenskapelig metode er en samling teknikker for å undersøke fenomener, finne ny kunnskap eller å samordne og integrere gammel kunnskap.
Den vitenskapelige metode eller prosess blir betraktet som fundamental for den vitenskapelige utforskning og tilegnelse av ny kunnskap basert på fysiske bevis – såkalt empiri eller erfaring. Ibn al-Haytham og Roger Bacon var av de første som brukte vitenskapelig metode, og bidro til at grunnlaget for moderne vitenskap ble lagt i opplysningstiden av datidens vitenskapsfilosofer.
Kunnskap kan, ved bruk av vitenskapelig metode, oppnås ved bruk av deduksjon eller induksjon. Deduktiv metode trekker logisk nødvendige slutninger fra allmenne til mindre allmenne - singulære eller partikulære - utsagn. Fordelen er at de alltid blir sikre og sanne, men deres relevans for virkeligheten er tvilsom. Induktiv metode tar utgangspunkt i enkeltfenomener som generaliseres, og spesielle fenomener går over til generelle utsagn eller teorier. Induktive metoder har som svakhet at de ikke gir visshet, men bare grader av sannsynlighet.
En viktig del av den vitenskapelig forskningen er å rapportere resultatene. En av de mest vanlige rapporteringsprosedyrene er å skrive fagfellevurderte artikler i vitenskapelige tidsskrifter. Disse artikler følger ofte logikken i ITMRD-strukturen.
Metoder
Vitenskapelig metode er en kontinuerlig prosess og begynner med observasjon av verden. Den nysgjerrige vil da stille spørsmål om årsaker og sammenhenger og lage hypoteser om hvorfor ting er som de er. De beste hypotesene vil føre til at man kan gjøre forutsigelser som kan testes. Nøyaktig utførte eksperimenter kan så gi empiriske data som viser om forutsigelsen basert på hypotesen stemte. Avhengig av hvor godt dataene fra flere tester stemmer med forutsigelsen kan hypotesen forbedres, forandres eller forkastes.
Hypotetisk deduktiv-metode
Hypotetisk-deduktiv metode (HDM) regnes av mange som den grunnleggende metode i moderne naturvitenskap. Den tar utgangspunkt i en hypotese, og ved deduksjon finner man forutsigbar effekt som man så forsøker å observere. Hypotesen er normalt framsatt på bakgrunn av induksjon, men trenger ikke å være basert på observasjoner. Det avgjørende er at den må være falsifiserbar; det må altså være mulig å bevise at hypotesen er feilaktig dersom den ikke stemmer med forsøksresultatene. Karl Popper argumenterte for at denne metoden bringer oss stadig «nærmere sannheten», men ikke kan bevise hypotesene.
Induktiv metode
Induktiv metode trekker slutninger basert på sterke bevis og erfaringer. Metoden gir stor grad av troverdighet, men konklusjonen kan være feil selv om alle premissene logisk sett er korrekte. Hvis alle observerte eksemplarer av X er i gruppen Y, og alle observerte Z er X, vil man konkludere at alle Z er Y. Det trengs imidlertid bare ett tilfelle av Z som ikke er Y, for at konklusjonen skal være feil.